น้องเมย์ อัดสาวมาเลย์ ลิ่วรอบ 2 ขนไก่ชิงแชมป์เอเชีย
น้องเมย์ รัชนก อินทนนท์ มือ 1 ของโลก ไล่ตบเอาชนะ โฮ เยน เหม่ย จากมาเลเซีย ไป 2-0 เกม ผ่านเข้ารอบ 2 การแข่งขันแบดมินตันชิงแชมป์เอเชีย ดอง เฟง ซีตรอง แบดมินตัน เอเชีย แชมเปียนชิพ 2016 ที่เมืองหวู่ฮั่น ประเทศจีน,วันที่ 27 เม.ย. 59 แบดมินตันชิงแชมป์เอเชีย ดอง เฟง ซีตรอง แบดมินตัน เอเชีย แชมเปียนชิพ 2016 ที่เมืองหวู่ฮั่น ประเทศจีน ซึ่งมีนักกีฬาไทยลงทำการแข่งขัน,ประเภทหญิงเดี่ยว รอบแรก น้องเมย์ รัชนก อินทนนท์ นักตบลูกขนไก่สาว มือ 1 ของโลก ขวัญใจชาวไทย ซึ่งเป็นมือ 4 ของรายการและเป็นแชมป์เก่า ลงสนามพบกับ โฮ เยน เหม่ย  มือ 85 ของโลก จากมาเลเซีย โดยสถิติทั้งคู่เคยพบกันมา 1 ครั้ง เป็นรัชนกที่คว้าชัยไปได้,เริ่มเกมแรก รัชนก ที่กำลังคึกมาจากการคว้าแชมป์ซุปเปอร์ซีรีส์ 3 รายการติด โชว์ฟอร์มได้อย่างร้อนแรง เอาชนะไปได้ก่อน 21-7 ขึ้นนำ 1-0 เกม,จากนั้น เกมที่ 2 ทั้งคู่ผลัดกันทำแต้มไล่บี้กันอย่างสนุก จนมาเสมอกันที่ 9-9 จากนั้น รัชนก รัว 5 แต้มรวด ทำแต้มหนีไปเป็น 14-9 และสุดท้ายเป็น รัชนก ที่เดินหน้าทำแต้มอย่างต่อเนื่อง เอาชนะไป 21-11 ทำให้ รัชนก อินทนนท์ เอาชนะ โฮ เยน เหม่ย ไป 2-0 เกม 21-7 และ 21-11 ผ่านเข้าสู่รอบ 2 ไปรอพบผู้ชนะระหว่าง ซายากะ ซาโตะ จากญี่ปุ่น หรือ ฮานา รามาดินี จากอินโดนีเซีย ต่อไป,สรุปผลรอบแรก,ประเภทหญิงเดี่ยว ,พรทิพย์ บูรณะประเสริฐสุข (ไทย) แพ้ หลี่ เสี่ยวเล่ย (จีน, มือ 1) 1-2 เกม 21-19, 6-21, 15-21,ณิชชาอร จินดาพล (ไทย) ชนะ ลินดาเวนี เฟเนตรี (อินโดนีเซีย) 2-0 เกม 21-10, 21-18,บุศนันทน์ อึ๊งบำรุงพันธุ์ (ไทย) แพ้ โนโซมิ โอกูฮารา (ญี่ปุ่น,มือ 2) 1-2 เกม 18-21, 21-15, 7-21,โฆษิต เพชรประดับ (ไทย) แพ้ เฉิน ชู่ เทียน (ไต้หวัน,มือ 6) 0-2 เกม 14-21, 15-21,บุญศักดิ์ พลสนะ (ไทย) ชนะ ซื่อ จินหัว (ไต้หวัน) 2-0 เกม 21-19, 21-13,ทนงศักดิ์ แสนสมบูรณ์สุข (ไทย) แพ้ ทากูมะ อูเอดะ (ญี่ปุ่น) 0-2 เกม 21-23, 18-21,ประเภทหญิงคู่ ,ชญานิศ ฉลาดแฉลม/ผไทมาศ เหมือนวงศ์ (ไทย) แพ้ ยูกิ ฟูกุชิมา/ซายากะ ฮิโรตะ (ญี่ปุ่น) 0-2 เกม 6-21, 6-21,จงกลพรรณ กิติธรากุล/รวินดา ประจงใจ (ไทย) แพ้ นิตยา มาเชสวารี/เกรเซีย โพลี (อินโดนีเซีย, คู่มือ 3) 0-2 เกม 18-21, 8-21,สาวิตรี อมิตรพ่าย/พชรพรรณ ช่อชูวงศ์ (ไทย) ชนะ เหงียน ทีเซ็ง/วู ทีทรัง (เวียดนาม) 2-0 เกม 21-17, 21-10,วรรณวัฒน์ อำพันสุวรรณ/ติณณ์ อิสริยะเนตร (ไทย) แพ้ เควิน ซานจายา/มาคัส เฟอนาลดี (อินโดนีเซีย) 1-2 เกม 21-15, 14-21, 13-21,เดชาพล พัววรานุเคราะห์/กิตตินุพงษ์ เกตุเรน (ไทย) แพ้ หลิว เสี่ยวหลง/อู๋ ฉีหาน (จีน) 1-2 เกม 20-22, 21-18, 16-21,บดินทร์ อิสสระ/นิพิฐพนธ์ พวงพั่วเพชร (ไทย) แพ้ หลี่ ซีฮุ้ย/หลี่ หยาง (ไต้หวัน) 1-2 เกม 25-23, 16-21, 13-21
น้องเมย์ รัชนก อินทนนท์ มือ 1 ของโลก ไล่ตบเอาชนะ โฮ เยน เหม่ย จากมาเลเซีย ไป 2-0 เกม ผ่านเข้ารอบ 2 การแข่งขันแบดมินตันชิงแชมป์เอเชีย ดอง เฟง ซีตรอง แบดมินตัน เอเชีย แชมเปียนชิพ 2016 ที่จีน
รัชนก อินทนนท์,น้องเมย์,โฮ เยน เหม่ย,แบดมินตันชิงแชมป์เอเชีย,ข่าว,ไทยรัฐออนไลน์,ข่าวกีฬา